open-index/open-wikipedia-markdown huggingface dataset:
Telemark St. Andreas Broderforening

**Telemark St. Andreas Broderforening** er en broderforening i Den Norske Frimurerorden. Broderforeningen ble grunnlagt i Skien den 20. november 1956, og er underlagt St. Andreaslogen Vestfold.

## Ordførende Brødre

## Eksterne lenker
*
Kongsvinger Kapitel Broderforening

**Kongsvinger Kapitel Broderforening** er en broderforening i Den Norske Frimurerorden. Broderforeningen ble grunnlagt i Kongsvinger den 22. november 2006, og er underlagt Den Norske Store Landsloge.

## Ordførende Brødre
Molde Kapitel Broderforening

**Molde Kapitel Broderforening** er en broderforening i Den Norske Frimurerorden. Broderforeningen ble grunnlagt i Molde den 26. august 2002, og er underlagt Trondhjems Provincialloge.

## Ordførende Brødre
Afro-cubanere

**Afro-cubanere** betegner den befolkningen på Cuba som nedstammer fra svarte afrikanere bragt til det amerikanske kontinentet som slaver under den transatlantiske slavehandelen. Uttrykket *afro-cubansk* brukes om historiske og kulturelle elementer fra Cuba som man mener stammer fra det afro-cubanske samfunnet, f.eks. sider ved religioner, musikk, språk, kunst eller klassebetinget kultur.

## Demografi

Ifølge folketellingen i 2001, som omfattet 11,2 millioner cubanere, beskriver 1,1 millioner cubanere seg som svarte, mens 2,8 millioner beskriver seg som mulatter eller mestiser. Dermed aksepterer en betydelig del av befolkningen å ha i det minste delvis afrikanske aner. Deler av befolkningen regner fremdeles sin tilhørighet til bestemte afrikanske folkegrupper, sælig yoruba, igbo og kongo, men også arará, mandingo, fula, makua og andre. Rasediskriminering er fortsatt vanlig på Cuba, selv om det ikke er offisiell politikk. Mange afro-cubanere mener at de nektes arbeid i den lukrative turistindustrien.

Den forholdsmessige andelen afro-cubanere har økt etter kommunistrevolusjonen i 1959, fordi store deler av den hvite middelklassen (og det meste av overklassen) har forlatt øya. De som har blitt igjen er de fattigere lagene i befolkningen, særlig svarte.  Det finnes mindre antall afro-cubanere eller etterkommere av afro-cubanere i flere amerikanske land, særlig USA, og i noen afrikanske land som Ekvatorial-Guinea, Nigeria og Angola.

Uavhengige undersøkelser anslår tallet på personer av afrikansk opprinnelse på Cuba til mellom 33,9 % og 62 %. Minority Rights Group International mener antallet mulatter er 51 %.

## Referanser
Samtidspartiet

**Samtidspartiet** er et muslimsk orientert norsk politisk parti.

## Historie
Partiet ble stiftet i 2009, da som *Independent Labour Party*. Men etter kort tid ble partiet tvunget til å skifte navn på grunn av at navnet kunne forveksles med Arbeiderpartiet. Navneskiftet skjedde i juni samme år. Partiet stilte til stortingsvalg for første gang ved valget i 2009 i Oslo. Det fikk da 264 stemmer.

## Politisk plattform
Partiet er ledet av den norsk-pakistanske Ghuffor Butt, og politiske mål for å senke bensinpriser, bilavgifter og skatter. På grunn av fokuset på å senke skatter og bil-avgifter har partiet blitt kalt et «Frp for innvandrere». Andre mål for partiet er å tillate bruk av hijab i politiet, å opprette muslimske skoler og sykehjem, gjøre familiegjenforening lettere tilgjengelig og statsfinansiere imamer og bygging av moskeer.

## Referanser
Darvis Patton

**Darvis Patton** (født 1977) er en amerikansk friidrettsutøver som konkurrerer i sprint.

Patton startet sin karriere som lengdehopper, og har hoppet 8,12 meter. Ved VM 2003 deltok han på 200 meter, der han vant sølv, slått med et hundredel av landsmannen John Capel. Han deltok også på det amerikanske stafettlaget som vant gull på 4 x 100 meter stafett.

Patton deltok ved Sommer-OL 2004, der han i forsøket løp for det amerikanske stafettlaget som senere vant sølv på 4 x 100 meter. Neste mesterskap for Patton ble VM 2007, der han bare deltok i stafetten på 4 x 100 meter, der det igjen ble gull.

Patton kvalifiserte seg til Sommer-OL 2008 gjennom å løpe på 9,89 i de amerikanske uttakningene før OL på 100 meter. I Beijing endte han sist i finalen på 100 meter.

## Referanser


## Eksterne lenker
*
VM i friidrett 2009 – 200 meter kvinner

Øvelsen **[[200 meter|200 meter kvinner]]** ved **[[VM i friidrett 2009]]** ble avholdt på Olympiastadion i Berlin den 19., 20 og 21. august.

Norge var ikke representert i øvelsen.

## Medaljevinnere

## Rekorder

## Kvalifiseringkrav

## Program

## Resultater
Alle resultater var som følger:
### Forsøksheat
Kvalifisering: First 3 in each heat (**Q**) and the next 6 fastest (**q**) advance to the semifinaler.

### Semifinaler
Kvalifiering: De 2 første utøverne i hver semifinale og ellers utøverne med 2 beste tidene kvalifiserte seg til finale.

}  || 1 ||align=left| Marshevet Hooker ||align=left|  ||  || align=left| Fullførte ikke
|} 

### Finale

## Referanser


## Eksterne lenker
* Program og resultater IAAF Besøkt 22. august 2009
Boaz Mauda

**Boaz Mauda** (; født 1971) er en israelsk artist. Han vant femte sesong av talentkonkurransen *Kochav Nolad* (כוכב נולד‎, *En stjerne er født*), den israelske versjonen av Idol. Han representerte Israel i Eurovision Song Contest 2008. Forfedrene hans emigrerte fra Jemen til Israel, og han er en jemenittsk jøde (mizrahisk).

## Kochav Nolad
Han ble meldt på *Kochav Nolad* av en venn uten å ha noen spesiell sangtrening eller kjennskap til musikkbransjen. Han vant med 50 prosent av telefonstemmene og ble øyeblikkelig signert til plateselskapet Hed Artzi.

## Eurovision Song Contest 2009
Boaz ble først valgt av en komité til å representere Israel, deretter framførte han fem forskjellige sanger i en egen finale på TV. Publikum og en jury bestående av eksperter, valgte «Ke'ilu Kan» (כאילו כאן‎, *Som om her*), skrevet av Dana International. I Eurovision Song Contest fikk sangen den engelske tittelen «The Fire in Your Eyes», og den endte til slutt på en niendeplass.

## Etter Eurovision
Hans første album ble utgitt 7. juli 2009. Det inneholdt blant annet låtene «Ke'ilu Kan», «Lacho Eli» og «Time to Pray». Albumet er, som vanlig i Israel, preget av hans etniske bakgrunn. Han spiller gitar og pleier å gjøre det når han framfører. 

Etter debutalbumet har Mauda gitt ut lite musikk. Det hittil siste er singelen «Shniya Ve'od Ahat» fra 2011. 

Han bor i hjembyen Elyakim.

## Eksterne lenker
* 
* 
* 
* ''Keilu Kan'' på YouTube
* ''Lacho Eli'' på YouTube
* ''Time to Pray'' på YouTube
Sucu Sucu

**«Sucu Sucu»** er en boliviansk melodi, skrevet av Tarateño Rojas, som i 1961 ble fremført av Laurie Johnson Orchestra i TV-serien *[[Top Secret (TV-serie)|Top Secret]]*.

## Norske versjoner
Alfred Næss og Kai Kiil har skrevet norske tekster. De norske titlene er også «Sucu sucu».

The Monn Keys' versjon lå på VG-listen i tolv uker i 1961 og på en fjerdeplass i én uke.

## Referanser
Marcel Lambert

**Marcel Lambert** (født 1876, død ukjent) var en fransk fotballspiller som deltok under i de olympiske leker  1900 i Paris.

Lambert spilte på det franske laget *Union des Sociétés Françaises de Sports Athlétiques* under verdensutstillingen og OL 1900 i Paris. Det ble spilt kun to fotballkamper mellom tre lag som demonstrasjonsport på Vélodrome de Vincennes i Paris. Det franske laget spilte kamp den 20. oktober 1900 mot det britiske laget *Upton Park F.C.* som de tapte med 0-4. Tre dager senere beseiret de det belgiske laget *Université de Bruxelles* med 6-2. I ettertid har International Olympic Committee valgt å utse tre medaljevinnere, gull til Storbritannia, sølv til Frankrike og bronse til Belgia.

## OL-medaljer
*  1900  Paris -  Sølv i fotball  Frankrike

## Referanser


## Eksterne lenker
*
Kisangani

**Kisangani** (tidligere fransk: *Stanleyville*, eller nederlandsk *Stanleystad*) er en by i Den demokratiske republikken Kongo in Sentral-Afrika.  Byen er provinshovedstad i Tshopo.  Kisangani ligger hvor Lualabaelven blir til Kongoelven, nord for Boyomafallene.  Byen hadde 682&nbsp;599 innbyggere i 2004.

## Historie

Henry Morton Stanley (1841–1904) grunnla i desember 1883 *Stanley Falls Station* på en liten øy i Kongoelven nær det lille stedet som nå er blitt oppslukt av Kisangani. Han reiste videre, men etterlot seg som representant til Fristaten Kongo den skotske tekniker Mr. Binnie. 

En konflikt mellom Fristatens myndigheter og zanzibarske slavehandlere eskalerte noen år etter. I 1888 ble en form for fristatsjurisdiksjon gjenopprettet ved at slavehandleren Tippu Tip (1837–1905) ble utnevnt til guvernør for Stanley Falls district. Han hadde tilhold i Stanley Falls Station.

Under Kongokrisen var byen i 1964 åsted for en massakre forvoldt av simbaopprørere mot hvite sivilister. Den ble raskt fulgt av  *[[Operasjon Dragon Rouge og Dragon Noir|Operasjon Dragon Rouge]]*, en felles militærinnsats av belgiske og amerikanske troppestyrker mot simbaene, for å befri ytterligere 1.500 hvite gisler.

I mai 2002, under Annen Kongokrig, ble 160 personer massakrert i Kisangani. Det ble antatt at den ansvarlige bak massakren var Laurent Nkunda, som ble arrestert kort etter.

## Eksterne lenker
*
A Kookie Little Paradise

**«A Kookie Little Paradise»** er en amerikansk sang med melodi av Lee Pockriss og tenåringsorientert tekst av Bob Hilliard, som ble gjort kjent av Jo Ann Campbell.

Campbell utgav den på singlen ABC 10134 i 1960. Innspillingen starter med lydeffekter av en jungelfugl og et Tarzan-rop.

En versjon med The Three Swingers ble utgitt på single (Guyden 2036) i 1960.
 
Den britiske sangeren Frankie Vaughan spilte også inn en versjon i 1960.

## Norsk versjon
Psevdonymet Pirre P. har skrevet en norsk tekst. Den norske tittelen er «Et festlig lite paradis». The Monn Keys har spilt inn sangen. Den ble utgitt på singlen Triola TN-241.

## Listeplasseringer
Jo Ann Campbells versjon ble ingen hit i USA, men kom på en femteplass på listene i Sydney og Adelaide samt en syvendeplass på listene i Melbourne og Brisbane.

Versjonen til den britiske sangeren Frankie Vaughan kom på den britiske singelisten 24. september 1960 og lå der i fem uker med nummer 31 som høyeste plassering.

## Referanser
Hi-Lili, Hi-Lo

**«Hi-Lili, Hi-Lo»** er en amerikansk populærmusikksang med melodi av Bronisław Kaper og tekst av Helen Deutsch. Den ble publisert i 1952 og fremført i spillefilmen *[[Lili]]* med Leslie Caron i tittelrollen. Sangen fra filmen ble også utgitt på plate, og ble en stor platesuksess for hovedrolleinnehaverne Leslie Caron og Mel Ferrer.  

En versjon med Richard Chamberlain ble utgitt på single for MGM Records i 1963. 

Melodien til denne sangen ble brukt i den norske revyvisen *Ei hel ei, ei halv ei på to*, som revystjernen Lalla Carlsen hadde stor suksess med. Den norske teksten ble skrevet av Arne Svendsen, etter at Jens Book-Jenssen fikk ideen til refrenget da han gikk og nynnet på den amerikanske hitlåten. 

## Innspilte versjoner
*Dinah Shore with Frank De Vol's orchestra & chorus. Innspilt i Hollywood 18. august 1952. Utgitt av RCA Victor Records med katalognummer 20-4992 (i USA) og av EMI på His Master's Voice-etiketten med katalognummer B&nbsp;10385. I Norge ble den utgitt på His Master's Voice A.L.&nbsp;3278.
*Eve Boswell (1953)
*Leslie Caron og Mel Ferrer (1953)
*Dick Hyman Trio (1956)
*Roger Williams (1956)
*Gene Vincent
*The Everly Brothers (1961)
*Shelley Fabares (På hennes solodebutalbum *Shelley*, 1962) 
*Slim Whitman (1963)
*Teresa Brewer (1964)
*Ray Conniff (1965)
*Manfred Mann (1965)
*Alan Price Set (1966)
*Sincron (1967)
*Anne Murray (1977)
*Betty Buckley (1996)

## Norske versjoner
Otto Nielsen har skrevet en norsk tekst og Arne Svendsen har skrevet en norsk tekst etter forslag av Jens Book-Jenssen. Nielsens norske tittel er «Hi-Lili, Hi-lo», mens Svendsens norske tittel er «Ei hel ei, ei halv ei for to». Svendsens versjon ble fremført av Lalla Carlsen i vårrevyen *Kjør Storgata!* i 1955. Inge Sellevåg har også skrevet en norsk tekst.

## Listeplasseringer
Richard Chamberlains versjon kom på en tyvendeplass på den britiske singlelisten, en attendeplass på den amerikanske Billboard Middle-Road Singles-listen og en 64.-plass på Billboard Hot 100-listen.

## Referanser
Startside

En **startside** er en brukertilpasset side der brukere enkelt kan starte sin ferd og navigere seg rundt på Internett. Det finnes mange slike sider, blant dem Google, ABC Startsiden, SOL, Start og Yahoo. Startsider er ofte fylt opp med nyheter, bilder, værmeldinger, reklamer og lenker.
Hoppestad

**Hoppestad** er et tidligere tettsted i Skien kommune i Telemark. Tettstedet blir av Statistisk sentralbyrå fra 2013 regnet som en del av tettstedet Porsgrunn/Skien,  og ligger syv kilometer nord for Skien sentrum.

## Referanser
Vinnuháskúlin

**Vinnuháskúlin** (*Næringshøyskolen*) er en høyskole i Tórshavn på Færøyene. Skolen har utdanningsløp for skipper, navigatør og maskinmester, og disse oppfyller internasjonale standarder, som STCW. Vinnuháskúlin har røtter tilbake til skipperskolene på slutten av 1800-tallet, men skolen i dagens form ble opprettet 1. januar 2005 av Kulturdepartementet.

## Eksterne lenker
* Vinnuháskúlin
Romain Grosjean

**Romain Grosjean** (født 17. april 1986 i Genève, Sveits) en fransk/sveitsisk Formel 1-fører som kjører med fransk lisens. Fra 2016 har han kjørt for Haas. Grosjean har tidligere deltatt i GP2, GP2 Asia Series,  GT1 World Championship og Formel 3 Euroseries.

## Formel 1
### Renault (2009)
Den 3. august 2009 bekreftet Nelson Piquet jr. at hans kontrakt med Renault var avsluttet med umiddelbar effekt, og Renault bekreftet senere at Grosjean skulle overta setet hans med umiddelbar effekt. Grosjean debuterte under Europas Grand Prix, og endte løpet på en 15.-plass. Han tok en ny 15.-plass under Italia, og tok sin beste plassering for sesongen i Brasil med en 13.-plass. Han endte sesongen uten poeng, og mistet setet sitt til Vitalij Petrov før 2010-sesongen.

Den 9. desember 2011 ble det kunngjort at Romain Grosjean i -sesongen skulle kjøre for Lotus, som hadde overtatt det tidligere Renault-teamet.

## FIA GT1 og Auto GP
Uten et sete i Formel 1 for 2010-sesongen, gikk Grosjean over til FIA GT1 serien hvor han kjører en Ford GT1 for Matech Competition.

Grosjean tok poleposition foran debuten sin i Auto GP, tidligere Euroseries 3000, den 26. juni 2010. Han skal kjøre for DAMS, Renaults «juniorlag» i GP2. Andre førere som kjører i dette mesterskapet er tidligere Formel 1-fører og verdensmester i GP2 Giorgio Pantano, Renaults nye testfører Jan Charouz og tidligere GP2-fører Luca Filippi.

## Resultater
### Fullstendige Formel 1-resultater
(Forklaring) (Resultater i uthevet skrift indikerer **pole position**, resultater i kursiv indikerer *raskeste runde*)

**Noter til tabellene:**
*  - Grosjean ble utestengt fra Italias Grand Prix 2012 på grunn av hans rolle i et voldsomt krasj under starten av Belgias Grand Prix.
*  - Brøt løpet, men ble klassifisert ettersom han hadde fullført over 90% av løpsdistansen.

## Referanser


## Eksterne lenker
* 
* 
* 
*
Kong Haakon VIIs minnemedalje

**Kong Haakon VIIs minnemedalje 1. oktober 1957** er en medalje som ble innstiftet til minne om den avdøde kongen i anledning hans begravelse. Kong Haakon VIIs gravferd fant sted 1. oktober 1957.

## Utførelse
Medaljen er i gull og sølv og bærer på advers Kong Haakons portrett. Kongen er avbildet uten krone etter myntgravør Ivar Throndsens portrett. Portrettet er omgitt av omskriften «HAAKON • VII •  NORGES • KONGE •». Revers viser kongens monogram. Medaljongen har en kongekrone på toppen. Den er opphengt i et rødt bånd, som har en sølvspenne med innskriften «1. OKTOBER 1957».

## Tildeling
Minnemedaljen ble tildelt personer som hadde oppgaver i forbindelse med kongens gravferd. I gull ble det utdelt 26 medaljer, for det meste til militære. Det ble utdelt 54 sølvmedaljer, 48 av dem til offiserer fra Hæren, Sjøforsvaret og Luftforsvaret, som ledet æresavdelingene ved gravferden.

## Rangering
Medaljen rangerer som nummer 30 i rekken av offisielle norske utmerkelser.

## Referanser
Niels Finsens gøta

**Niels Finsens gøta** (Niels Finsens gate) er hovedgaten i Tórshavn på Færøyene. Den er delvis en gågate.

Gaten har mange butikker og kontorer. I gaten ligger også rådhuset, biblioteket, teateret (Sjónleikarhúsið) og flere bevertningssteder. I gatens nedre, sørøstlige ende ligger torget Vaglið med Lagtinget og H.N. Jacobsens Bókahandil. Bygningsmiljøet er en blanding av nyere og eldre stilarter.

Gaten og torget er ofte brukt for taler, parader, konserter og dans under Ólavsøka og andre festiviteter.

Gaten ble anlagt omkring 1900 som *Nyvej*. Da vinneren av Nobelprisen i fysiologi eller medisin for 1903, Niels Ryberg Finsen, døde i 1904, fikk gaten hans navn.

## Referanser
H.N. Jacobsens Bókahandil

**H.N. Jacobsens Bókahandil** er en bokhandel i Tórshavn på Færøyene. Den er en av Færøyenes eldste bedrifter, etablert i 1865, og har hatt stor betydning for færøysk skriftkultur. Virksomheten omfatter også forlag, antikvariat og papirhandel.

Hans Nicolai Jacobsen fra Tórshavn lærte seg bokbinderfaget i København før han etablerte bokhandelen i hjembyen. Den åpnet under Ólavsøka den 29. juli 1865.

Bokhandelen holdt først til i Gongin på Tinganes. I 1918 flyttet bokhandelen til sine nåværende lokaler på Vaglið, nederst i Niels Finsens gøta.

Hans Nicolai Jacobsen tok opp svigersønnen Poul Niclasen som medeier i 1903, men da han døde i 1905, trådte i stedet datteren Sigrid inn. Sigrid Niclasen ble eneeier da faren døde i 1919 og slapp etter hvert til sine sønner Hans Nicolai og Carl Niclasen. Eierskapet ble senere overført til et eget fond.

Da H.N. Jacobsens Bókahandil fylte 150 år i 2015, var den motiv for to færøyske frimerker.

## Referanser


## Eksterne lenker
*
VM i friidrett 2009 – 400 meter menn

Øvelsen **[[400 meter|400 meter menn]]** ved **[[VM i friidrett 2009]]** ble avholdt på Olympiastadion i Berlin den 18, 19 og 20. august.

Norge var ikke representert i øvelsen.

## Medaljevinnere

## Rekorder

## Kvalifiseringskrav

## Program

## Resultater
### Forsøksheat
Kvalifisering: De 3 første utøverne i hvert og ellers de 3 utøverne med tre raskeste tidene gikk videre til  semifinalene.

}  || 2 ||align=left| Michael Mathieu ||align=left|  ||  -  ||  align=left|Diskvalifisert
|- 
|   || 4 ||align=left| Gary Kikaya ||align=left|  ||  -  ||  align=left|Diskvalifisert
|- 
|  || 4 ||align=left| Yannick Fonsat ||align=left|  || -  ||  align=left|Startet ikke
|- 
|   || 5 ||align=left| James Godday ||align=left|  || -   ||  align=left|Startet ikke
|- 
|   || 6 ||align=left| Nery Brenes ||align=left|  ||  -  || align=left|Startet ikke
|}

### Semifinaler
Kvalifisering: De 2 første utøverne i hver semifinale og ellers utøverne med de 2 beste tidene gikk videre til finalen.

}  || 1 ||align=left| Johan Wissman ||align=left|  ||  -  ||align=left| Startet ikke
|}

### Finale

## Eksterne lenker
* 400 meter resultater. IAAF. Besøkt 18. august 2009.
Kong Haakon VIIs 100-årsmedalje

**Kong Haakon VIIs 100-årsmedalje** er en medalje som ble innstiftet til minne om hundreåret for kong Haakon VIIs fødsel (1872). Hundreårsminnet ble feiret 3. august 1972. Medaljen rangerer som nummer 34 i rekken av offisielle norske utmerkelser.

## Utførelse
Medaljen er i sølv og har en diameter på 28 mm. På advers har den kong Haakons portrett slik det ble utført av myntgravør Ivar Throndsen. Kongen er avbildet uten krone. Portrettet er omgitt av omskriften «HAAKON • VII •  NORGES • KONGE •». Revers viser kongens monogram. Medaljongen har en kongekrone på toppen. Medaljen er opphengt i et rødt bånd, som har en sølvspenne med innskriften «1872–1972».

Medaljens utforming er i hovedsak lik Kong Haakon VIIs jubileumsmedalje 1905–1930, Kong Haakon VIIs jubileumsmedalje 1905-1955 og Kong Haakon VIIs minnemedalje, men medaljene er utstyrt med båndspenne med forskjellige innskrifter.

## Tildeling
Det ble produsert 250 medaljer. Kong Haakon VIIs 100-årsmedalje ble tildelt 231 personer, blant dem medlemmer av kongehuset, Det kongelige hoff, gjenlevende medlemmer av London-regjeringen og andre lands ambassadører i Norge.

## Referanser
Efter syndefallet

***Efter syndefallet*** (engelsk: ***After the Fall***) er et teaterstykke som hadde premiere på Broadway 23. januar 1964. Elia Kazan hadde regien, mens Repertory Theatre of Lincoln Center var produsent. I hovedrollene spilte Barbara Loden og Jason Robards, mens Faye Dunaway hadde en mindre rolle. Arthur Miller baserte angivelig manuset på det mislykkede ekteskapet sitt med Marilyn Monroe. Produksjonen ble avsluttet 29. mai 1965 etter 208 forestillinger. 

## Handling
Handlingen foregår inni hodet på den jødiske intellektuelle mannen Quentin fra New York. Han prøver å finne ut om han skal gifte seg med sin nye kjæreste Holga. Teaterstykket har blitt kritisert for å være altfor likt Millers eget liv, spesielt rollefiguren Maggies selvmord som er svært likt Monroes. Det er også kjent for å være vanskelig å følge med på ettersom det ikke følger et tradisjonelt handlingsmønster, og ofte er surrealistisk. Alle scenene, utenom den siste, foregår inni hodet på protagonisten. På scenen ble dette vist som en stol foran et vaktårn i en konsentrasjonsleir. Dette er igjen omgitt av en gigantisk vindeltrapp. Handlingen foregår over en lengre periode, og rollefigurene dukker opp etterhvert som protagonisten husker dem og forsvinner ofte før historiene deres er løst, før de plutselig kan dukke opp igjen på et senere tidspunkt.

## Opprinnelige rolleinnehavere

## Priser og nominasjoner
*1964: Vunnet: Tony Award: Beste skuespillerinne i et teaterstykke, Barbara Loden.
*1964: Nominert: Tony Award: Beste skuespiller i et teaterstykke, Jason Robards.
*1964: Vunnet: Theatre World Award, Barbara Loden.
*2005: Vunnet: Theatre World Award: Carla Gugino.
*2005: Nominert: Drama Desk Award: Beste scenografi i et teaterstykke, Richard Hoover.

## Andre versjoner
TV-filmen *After the Fall* fra 1974, med Faye Dunaway, Christopher Plummer, Bibi Andersson og Brooke Shields i hovedrollene, er basert på teaterstykket. Den 25. juni 2004 hadde en nyoppsetning av teaterstykket premiere på Broadway. Produksjonen ble avsluttet 12. september 2004 etter 53 forestillinger. 

## Eksterne lenker
* ''After the Fall'' hos Internet Broadway Database
* ''After the Fall'' (2004) hos Internet Broadway Database
Finishing the Picture

***Finishing the Picture*** er Arthur Millers siste teaterstykke. Det hadde premiere på Goodman Theatre i Chicago høsten 2004, få måneder før Millers død 10. februar 2005. Handlingen er basert på innspillingen av hans andre kone Marilyn Monroes siste fullførte film, *[[Uten feste]]*. Miller skrev også manuset til denne filmen. Teaterstykket handler om den suksessfulle skuespillerinnen Kitty som har store problemer under innspillingen av en film grunnet psykiske lidelser og høyt medisininntak. Produsenten av filmen må vurdere hvorvidt produksjonen skal avsluttes eller om hun er i stand til å fullføre. Flere av de øvrige rollefigurene er også basert på personer fra virkeligheten, inkludert John Huston, Lee og Paula Strasberg, samt Miller selv.

## Referanser
Selatrað

**Selatrað** (, foreldet dansk skrivemåte: *Selletræ*) er en bygd på Færøyene. Bygden ligger på sørøstkysten av Eysturoy langs Sundini, som skiller Eysturoy fra Streymoy. Selatrað ligger på «jevnt og godt gressland og gjennomskjæres av to større vassdrag, Sandá og Breiðá», som har sine kilder i fjellene nordenfor. Selatrað var et viktig fergested med forbindelse til Hósvík på motsatt side av Sundini før broen over Streymin åpnet i 1973, og har siden ligget i enden av en blindvei via Strendur. Den 1. januar 2017 hadde Selatrað 37 innbyggere.

Stedsnavnet Selatrað er sammensatt av norrønt *selr*, «seler» og *látr*, «yngleplass». Selatrað er en gammel jordbruksbygd som nevnes for første gang i skriftlige kilder i Hundebrevet fra siste halvdel av 1300-tallet. Bebyggelsen på Selatrað er mer spredt enn hva som er vanlig i færøyske bygder, som ofte har mye til felles med vestnorske klyngetun. Under Færøyenes gamle rettslig-politiske ordning var Selatrað sete for vårtinget på Eysturoy. Lokalhistorikeren Andreas Weihe sørget for å samle inn og utgi i bokform en del kulturhistorisk materiale fra Selatrað, som sagn og ordspråk.

På Selatrað ligger det en liten skog som ble plantet i 1913. En stor del av skogen ble vindfelt under en orkan i 1988, men de største treene ble stående. Skogen er fortsatt et av de største plantefeltene på Færøyene.

Administrativt var Selatrað en del av Eysturoyar prestagjalds kommuna fra innføringen av det kommunale selvstyret i 1872. I 1892 ble Sjóvar sóknar kommuna utskilt som egen kommune. I 1952 ble Skála kommuna utskilt fra denne, mens Selatrað har blitt værende i den gamle kommunen. Selatraðar kirkja ble oppført i 1927. Før dette hadde ikke Selatrað vært kirkested på 300 år.

## Referanser


## Eksterne lenker
*
Drammen Kapitel Broderforening

**Buskerud Kapitel Broderforening**, også kalt **Drammen Kapitel Broderforening**, er en broderforening i Den Norske Frimurerorden. Broderforeningen ble grunnlagt den 26. september 1988, og er underlagt Den Norske Store Landsloge.

## Ordførende Brødre
Den norske Koreamedalje

**Den norske Koreamedalje** er en norsk medalje innstiftet 29. april 1955. Den ble tildelt tjenestegjørende ved det norske feltsykehuset i Koreakrigen.

## Utførelse
Den norske Koreamedalje er utformet i bronse og har en diameter på 33&nbsp;mm. På advers bærer den Norges riksvåpen. Revers er prydet av tre flagg. Øverst er det norske orlogsflagget plassert og under dette FNs flagg og Koreas flagg. Flaggene er plassert over en laurbærkrans. Det hele er omgitt av omskriften «NORSK • FELTSYKEHUS • KOREA • 1951–1954 •».

Medaljen er opphengt i et bånd i de norske fargene, utformet med en bred midtstripe og smalere kantstriper i blått og hvitt.

Medaljen ble produsert av gullsmedfirmaet J. Tostrup i Oslo.

## Tildeling
Medaljen ble tildelt de som i minst to måneder hadde tjenestegjort ved Norwegian Mobile Army Surgical Hospital, det norske feltsykehuset i Korea under Koreakrigen. Medaljen ble tildelt av Forsvarsdepartementet etter innstilling fra Forsvarets sanitet.

Det ble utdelt 612 medaljer.

## Rangering
Medaljen rangerer som nummer 25 i rekken av offisielle norske utmerkelser.

## Referanser
Kolbeinagjógv

**Kolbeinagjógv**, før 2011 **Kolbanargjógv** (dansk: *Koldbensgjov*), er en bygd på Færøyene. Den ligger ved enden av Sundini på Eysturoys vestkyst, og er en del av Sjóvar kommuna. 1. januar 2009 hadde Kolbeinagjógv 38 innbyggere, mot 40 i 1985.

## Referanser


## Eksterne lenker
* 
* Kolbanargjógv på *faroeislands.dk*
Narvik Kapitel Broderforening

**Narvik Kapitel Broderforening** er en broderforening i Den Norske Frimurerorden. Broderforeningen ble grunnlagt i Narvik, og er underlagt Tromsø Provincialloge.

## Ordførende Brødre
Morskranes

**Morskranes** (, dansk: *Morskranæs*) er en bygd på Færøyene. Den ligger ved Sundini på Eysturoys vestkyst, og er en del av Sjóvar kommuna. Den lille bygda ble grunnlagt som en *[[niðursetubygd]]* i 1830-årene. 1. januar 2009 hadde Morskranes 27 innbyggere, mot 48 i 1985.

## Referanser


## Eksterne lenker
* 
* Morskranes på *faroeislands.dk*
Kong Haakon VIIs jubileumsmedalje 1905–1930

**Kong Haakon VIIs jubileumsmedalje 1905–1930**, også kalt **Kongens jubileumsmedalje**, er en norsk medalje innstiftet i 1930 av kong Haakon til minne om tjuefemårsjubileet for sin tronbestigelse. Medaljen rangerer som nummer 31 i rekken av offisielle norske utmerkelser.

## Utførelse
Kong Haakon VIIs jubileumsmedalje 1905–1930 er utformet i sølv og har en diameter på 33 mm. På avers har Haakon VIIs portrett sammen med innskriften «HAAKON • VII •  NORGES • KONGE •». Revers prydes av kongens monogram. Medaljen ble utført av myntgravør Ivar Throndsen. Medaljen er utstyrt med kongekrone og er opphengt i et rødt medaljebåndet. På medaljebåndet er det festet en sølvspenne med årstallene «1905–1930».  

Senere ble  Kong Haakon VIIs jubileumsmedalje 1905–1955, Kong Haakon VIIs minnemedalje og Kong Haakon VIIs 100-årsmedalje gitt samme utforming som Kong Haakon VIIs jubileumsmedalje 1905–1930, men disse ble utstyrt med båndspenner med en særlig innskrift for hver anledning.

## Tildeling
Medaljen ble tildelt 397 personer.

## Referanser
Steve Mullings

**Steve Mullings** (født 1982) er en sprinter som har spesialisert seg på 100 og 200 meter.

Mullings startet sin internasjonale friidrettskarriere med bronse på 100 meter ved Panamerikanske leker for junior. Ved det nasjonale mesterskapet i 2004 gjorde han seg bemerket i seniorklassen, med nye personlige rekorder på 10,04 og 20,22 på sprintøvelsene, og ble jamaicansk mester på 200 meter. Med dette kvalifiserte han seg til Sommer-OL 2004, men han ble trukket fra konkurransen etter at han testet positivt på ulovlige stoffer. Etter at B-prøven ble testet positivt for testosteron ble han utestengt fra konkurranser i to år, og hans resultater fra midten av 2004 til 2005 ble fjernet fra resultatlistene.

Han begynte å konkurrere igjen i 2006, men avsluttet sesongen uten imponerende resultater. Årsbeste denne sesongen ble 10,31 og 20,54. Neste sesong gikk bedre; han vant 100 meter i Zaragoza med 3,7&nbsp;m/s medvind, på tiden 9,91, og ble med på IAAF Golden League 2007-mesterskapet. Han deltok ved VM i friidrett 2007, der han løp i de innledende løpene, der Jamaica til slutt vant sølv på 4×100 meter stafett.

Etter et begivenhetsløst 2008 kom Mullings i form igjen i 2009. Han kom på andreplass i det jamaicanske mesterskapet, bak OL-vinneren Usain Bolt. Han satte ny personlig rekord i begge sprintøvelsene i juli, med 20,01 på 200 meter i Rethymno, og 10,01 på 100&nbsp;meter ved Golden Gala i Roma. Han ble valgt ut til å løpe begge øvelsene i VM i friidrett 2009, og var regnet som en av kandidatene til medalje. Hans beste resultat individuelt i dette VM-et ble femteplass på 200 meter med tiden 19,98, som var ny personlig rekord. Imidlertid var han med og vant gull på 4 x 100 meter stafett. 

## Personlige rekorder

* Alle data hentet fra IAAF-profilen.

## Referanser


## Eksterne lenker
* 
* Interview av Mullings, med Phil Minshull fra 2007.
Arctic Red

**Arctic Red River** er ei sideelv til Mackenzie i Nordvestterritoriene i Canada.  Den er 500&nbsp;km lang, og ble i 1993 utpekt som en del av *Canadian Heritage Rivers System*.

Arctic Red River har utspring i Mackenziefjellene, og den renner nordvestover til samløpet med Mackenzie ved tettstedet Tsiigehtchic (som tidligere het *Arctic Red River*), hvor også Dempster Highway krysser Mackenzie. Elva renner over Peel-platået gjennom en dyp canyon. Det innfødte navnet på elva, *Tsiigèhnjik*, betyr «Jernelva». De nederste 200&nbsp;kilometrene er seilbar for kajakker og kanoer over hele strekningen.

## Eksterne lenker
* Arctic Red River på Canadian Heritage Rivers nettsted
* Kart på Canadian Heritage Rivers nettsted
Charles Clark

**Charles Clark** (født 10. august 1987) er en amerikansk sprinter som spesialiserer seg på 200 meter. Hans personlige bestetid er 20,22 sekunder, men han har også løpt på 20,00 med for mye medvind ved USA-mesterskapet utendørs 2009.

Ved VM i friidrett 2009 kom han på sjetteplass på 200 meter med tiden 20,39.

## Referanser


## Eksterne lenker
* 
* Biografi hos Florida State
* Biografi hos USATF
Renny Quow

**Renny Quow** (født 1987) er en friidrettsutøver fra Trinidad og Tobago som konkurrerer i sprint.

Quows store gjennombrudd kom da han ved VM for juniorer i 2006 vant gull på 400 meter på tiden 45,74. Han deltok ved VM 2007, men gikk ikke videre fra forsøkene. Ved Sommer-OL 2008 noterte han ny personlig rekord i semifinalen med tiden 44,82. Like raskt løp han ikke i finalen, der han endte på syvendeplass på tiden 45,22.

Ved VM 2009 noterte han ny personlig rekord i finalen på 400 meter, da han løp på 44,53, som ga ham bronsemedalje.

Også ved VM i friidrett innendørs 2012 fikk han bronse, denne gang på 4 x 400 m stafett, sammen Lalonde Gordon, Jereem Richards og Jarrin Solomon. De løp da på ny nasjonal rekord på 3:06,85. 

## Referanser


## Eksterne lenker
*
Kong Olav Vs jubileumsmedalje 1957–1982

**Kong Olav Vs jubileumsmedalje 1957–1982** er en medalje som ble innstiftet til minne om tjuefemårsjubileet for kongens tronbestigelse. Medaljen rangerer som nummer 36 i rekken av offisielle norske utmerkelser.

## Utførelse
Kong Olav Vs jubileumsmedalje 1957-1982 er laget i sølv og har en diameter på 33 mm. På avers har den kong Olavs venstrevendte portrett. Kongen er avbildet uten krone. Portrettet er omgitt av omskriften «• OLAV V • NORGES KONGE». Revers viser kongens kronede monogram. Medaljen har en kongekrone på toppen. Medaljen er opphengt i et rødt bånd, som har en sølvspenne med innskriften «1957–1982».

Medaljen er utført av myntgravør Øivind Hansen.

Medaljen tilsvarer dem som ble innstiftet for kong Haakons regjeringsjubileer: Kong Haakon VIIs jubileumsmedalje 1905–1930 og Kong Haakon VIIs jubileumsmedalje 1905-1955.

## Tildeling
Kong Olav Vs jubileumsmedalje 1957–1982 ble tildelt 428 personer. Blant mottakerne var kongefamiliens medlemmer, tjenestegjørende ved hoffet, embetsmenn, personer som i 1957 var medlemmer av Stortinget og regjeringen, statsrådene i 1982, andre lands ambassadører i Norge og andre. 

## Rangering
Medaljen rangerer som nummer 36 i rekken av offisielle norske utmerkelser.

## Referanser
Netvibes

**Netvibes** er en flerspråklig Ajax-basert personaliserbar startside eller personlig portal tilsvarende Pageflakes, My Yahoo!, Alot.com, iGoogle, og Microsoft Live. Det er organisert inn i faner, der hver fane inneholder brukerdefinerte moduler. 

Innebygde Netvibes-moduler omfatter en RSS/Atomfeed-leser, lokale værmeldinger, en kalender som støtter iCal, bokmerker, notater, gjøre-lister, forskjellige typer søk, støtte for e-post via POP3 og IMAP4, i tillegg til mange webmail-leverandører som Gmail, Yahoo Mail, Hotmail, og AOL Mail, Box.net weblagring, Delicious, Meebo, Flicks bilder, podcast-support med innebygd audio-avspiller og mye annet. 

En side kan personaliseres gjennom bruken av allerede eksisterende emner eller ved å lage egne emner. Tilpassede faner, feeds og moduler kan deles med andre individuelt eller via Netvibes Ecosystem. Av private grunner, kan bare moduler med offentlig innhold deles.
Netvibes støtter podcaster med innebygd audio-avspiller.

Netvibes Ecosystem er en samling av brukerforelagte moduler/widgets bygd ved bruk av Netvibes Universal Widget API (UWA), feeds, podcaster, hendelser, faner, og «universes». Et «universe» er en offentlig og synlig enhet som kan tilpasses.

Selskapet ble opprettet av Tariq Krim og Florent Frémont i 2005.

## Se også
*Pageflakes
*iGoogle
*Bing
*Yahoo.no
*Sthrt
*Wakooz
*Mysurfpad.com

## Referanser


## Eksterne lenker
* 
* Netvibes Ecosystem 
* Netvibes Universes
* Netvibes Utviklingsnettverk 
* TechCrunch på fenomenet av Ajax/Flash hjemmesider, med ei foreløpig liste
* Ajax hjemmeside markedskritikk 
* AJAX Homepages are Bubblicious
* Startsider
VM i friidrett 2009 – 400 meter kvinner

Øvelsen **[[400 meter|400 meter kvinner]]** ved **[[VM i friidrett 2009]]** ble avholdt på Olympiastadion i Berlin den 15, 16 og 18. august.

Norge var ikke representert i øvelsen.

## Medaljevinnere

## Rekorder

## Kvalifiseringkrav

## Program

## Resultater
### Forsøksheat
Kvalifisering: De 3 første utøverne i hvert heat og ellers utøverne med de 6 bestes tidene gikk til semifinalene.

}  || 3 ||align=left| Nawal El Jack ||align=left|  ||  || align=left|Fullførte ikke 
|- 
|   || 2 ||align=left| Khoury Keita ||align=left|  ||  || align=left|Diskvalifisert
|- 
|   || 4 ||align=left| Christine Amertil ||align=left|  ||  ||  align=left|Diskvalifisert
|- 
|   || 3 ||align=left| Evodie Lydie Saramandji ||align=left|  ||  || align=left|Startet ikke  
|}

### Semifinaler
Kvalifisering: De 2 første utøverne i hvert heat og ellers utøverne med de 2 bestes tidene gikk til finalen.

}   || 1 ||align=left| Amaka Ogoegbunam ||align=left|  || - || align=left|Fullførte ikke  
|}

### Finale

## Eksterne lenker
* 400 meter resultater. IAAF. Besøkt 16. august 2009.
* Øvelsesrapport - 400 m kvinner - forsøksheat. IAAF. Besøkt 16. august 2009.
Kragerø St. Johannes Broderforening

**Kragerø St. Johannes Broderforening** er en broderforening i Den Norske Frimurerorden. Broderforeningen ble grunnlagt i Kragerø den 28. oktober 1997, og er underlagt St. Johanneslogen Humanitas til de tvende Liljer.

## Ordførende Brødre
Romerike St. Johannes Broderforening

**Romerike St. Johannes Broderforening** er en broderforening i Den Norske Frimurerorden. Broderforeningen ble grunnlagt i Kragerø den 14. januar 1983, og er underlagt St. Johanneslogen St. Olaus til de tre Roser.

## Ordførende Brødre
Stjørdal St. Johannes Broderforening

**Stjørdal St. Johannes Broderforening** er en broderforening i Den Norske Frimurerorden. Broderforeningen ble grunnlagt i Stjørdal den 20. oktober 1999, og er underlagt St. Johanneslogen Nordlyset.

## Ordførende Brødre

## Eksterne lenker
*
Great Bear

**Great Bear** er ei elv i Nordvestterritoriene i Canada. Den har utspring fra Store Bjørnesjø og renner vestover gjennom myrer og sumper til samløpet med Mackenzie ved den lille byen Tulita (tidl. Fort Nelson) på 60&nbsp;meter over havet. Den er 113&nbsp;km lang, med et nedslagsfelt på 156&nbsp;500&nbsp;km².

Elva utgjør ei viktig transportåre for regionen i årets fire isfrie måneder. Den har et uregelmessig, meanderende løp, gjennomsnittlig 350 meter bredt og 6 meter dypt.

## Eksterne lenker
*
Hadeland St. Johannes Broderforening

**Hadeland St. Johannes Broderforening** er en broderforening i Den Norske Frimurerorden. Broderforeningen ble grunnlagt i Brandbu den 27. mars 2000, og er underlagt St. Johanneslogen Den hvite Svane.

## Ordførende Brødre
Oberreichenbach

**Oberreichenbach** er en tysk kommune i fylket Baden-Württemberg i Sør-Tyskland. Kommunen har 2854 innbyggere (31.12.2007). Navnet ble gitt til Oberreichenbach på grunn av bekken «Reichenbach» som oppstår her.

## Referanser


## Eksterne lenker
*
Afro-brasilianere

**Afro-brasilianere**, også kalt **svarte brasilianere**, er betegnelser på den befolkningen i Brasil som nedstammer fra den svarte befolkningen i Afrika. I de brasilianske folketellingene brukes kategoriene *negro* (neger, dvs. svart) og *[[pardo]]* om denne befolkningen, der *pardo* refererer til befolkning med blandet opphav. Per 2005 hadde Brasil 91 millioner innbyggere som var enten *negro* eller *pardo*.

Brasil har den største befolkningen med svart afrikansk opprinnelse utenfor Afrika. I delstaten Bahia er 80 % av innbyggerne av svart afrikansk opprinnelse. Rundt 10 % av brasilianerne stammer mer eller mindre utelukkende fra afrikanske slaver, mens rundt 40 % av befolkningen stammer både fra svarte afrikanere og europeere.

En stor andel av Brasils innbyggere har delvis afrikanske aner, men på grunn av ekteskap på tvers av rasene er ikke de afrikanske trekkene alltid synlige. Brasil har en svært heterogen befolkning.

## Referanser
Carlo Cavagnoli

**Carlo Cavagnoli** (født 21. januar 1907, død 1991) var en italiensk bokser som deltok i de olympiske leker 1928 i Amsterdam.

Cavagnoli vant en olympisk bronsemedalje i boksing under OL 1928 i Amsterdam. Han kom på tredjeplass i fluevekt (50,8&nbsp;kg) bak Antal Kocsis fra Ungarn og Armand Apell fra Frankrike. Det var 19 boksere fra 19 nasjoner som stilte i den letteste vektklassen som ble avviklet i perioden 7. til 11. august 1928.

## OL-medaljer
* 1928  Amsterdam -  Bronse boksing, fluevekt  Italia

## Referanser


## Eksterne lenker
*
Basement Jaxx

**Basement Jaxx** er en housemusikk-duo fra England. Medlemmene heter Felix Buxton og Simon Ratcliffe. Basement Jaxx startet i 1994, og har laget musikk helt frem til i dag.

## Diskografi

### Studioalbum
* *[[Remedy (Basement Jaxx album)|Remedy]]* (1999)
* *[[Rooty]]* (2001)
* *[[Kish Kash]]* (2003)
* *[[Crazy Itch Radio]]* (2006)
* *[[Scars (Basement Jaxx album)|Scars]]* (2009)
* *[[Zephyr (Basement Jaxx)|Zephyr]]* (2009)

### Samlealbum
* *[[Atlantic Jaxx Recordings: A Compilation]]* (1997)
* *[[Jaxx Unreleased]]* (2000)
* *[[Basement Jaxx: The Singles]]* (XL Recordings, 2005)
* *[[Atlantic Jaxx Recordings: A Compilation Vol. 2]]* (2006)
## Eksterne lenker
* 
* 
* 
*
Audio Pro

**Audio Pro** er en svensk produsent av høyttalere, forsterkere, og annet lydutstyr, etablert i 1978.

## Eksterne lenker
* Offisielle nettsider
Yangjiang kjernekraftverk

**Yangjiang kjernekraftverk** (阳江核电站) er et kjernekraftverk i Dongping i fylket Yangdong, byprefekturet Yangjiang, vest i provinsen Guangdong i Kina. Installert effekt er på 6 000 MW fordelt på seks reaktorer.

Da byggingen startet i desember 2008 var dette det så langt største kjernekraftverkprosjektet i Folkerepublikken Kinas historie. Det begynte å produsere elektrisitet i mars 2014 og er per 2019 det største kjernekraftverket i Kina.
Ningde kjernekraftverk

**Ningde kjernekraftverk** (宁德核电站) er et kjernekraftverk under bygging i byfylket Fuding i provinsen Fujian i Kina. Installert effekt skal bli 4&nbsp;320 MW fordelt på fire reaktorer à 1.080 MW hver. Det eksisterer dessuten planer om ytterligere to reaktorer, men dette er ikke igangsatt.

## Se også
*Liste over verdens største kjernekraftverk
Singapores Grand Prix 2009

**Singapores Grand Prix 2009** var det fjortende løpet i Formel 1-sesongen 2009 og det ble arrangert 25. – 27. september. Dette var andre gang Singapores Grand Prix ble arrangert og det ble kjørt på den helt nye banen Marina Bay Street Circuit. Dette var igjen et løp kjørt om kvelden og i flomlys. 

I den siste delen av kvalifiseringen satte Lewis Hamilton den raskeste runden, og mens resten av de 9 førerne var ute og gjorde seg klare til å sette en rundetid på nye dekk, kolliderte Rubens Barrichello, og kvalifiseringen stoppet med 26 sekunder igjen. Blant annet Sebastian Vettel ble hindret av dette, da han var på vei til å sette noe som kunne vært den raskeste runden. Han kvalifiserte seg som nummer to, bak Hamilton, og foran Nico Rosberg.

Løpet ble vunnet av en dominerende Lewis Hamilton, foran Timo Glock og Fernando Alonso, som også satt løpets raskeste runde. Rosberg og Vettel var med i kampen om seieren, men fikk utdelt gjennomkjøringsstraffer for å ha krysset den hvite linjen på vei ut av pitlane (Rosberg), og for å ha kjørt for fort i pitlane (Vettel).

Mark Webber måtte bryte løpet som følge av en kollisjon grunnet bremsesvikt, og er nå ute av kampen om førermesterskapet. Rubens Barrichello og Sebastian Vettel er de gjenværende kandidatene med teoretiske muligheter for å kunne slåss om mesterskapet, men det ser mer og mer sannsynlig ut for at Jenson Button kommer til å bli verdensmester, med 15 poengs ledelse over lagkameraten Barrichello, hele 25 poeng over Vettel, og maks 30 poeng igjen som er mulig å ta i de tre resterende løpene.

## Klassifisering
### Kvalifisering
*Biler som bruker [[KERS]] er merket med *

*'Noter til tabellen:*'
*  - Rubens Barrichello ble flyttet ned fem plasser på startgriden for å ha skiftet girkasse før kvalifiseringen.
*  - Nick Heidfeld ble diskvalifisert fordi bilen veide for lite etter kvalifiseringen. Han skiftet også girkasse og motor før løpet, og han startet fra pit lane.

=== Løpet ===

*Biler som bruker KERS er merket med *''

## Referanser


## Eksterne lenker
*
Fuqing kjernekraftverk

**Fuqing kjernekraftverk** (福清核电站) er et kjernekraftverk i Qianhue-landsbyen ved byen Sanshan, provinsen Fujian i det sørøstre Kina. Installert effekt er 4 000 MW, med kraftproduksjon fra fire reaktorer. Ytterligere to reaktorer er under bygging per 2020.

Anlegget ligger litt sør for storbyen Fuzhou, i byfylket Fuqing, Sanshan by, Qianhue landsby, like ved fjellet Qiwei. Det er det statlige CNNC som skal drifte kjernekraftverket.

## Se også
*Liste over verdens største kjernekraftverk

## Referanser
Athabascasjøen

**Athabascasjøen** er en innsjø i Canada. Den ligger i den nordvestre delen av provinsen Saskatchewan og det nordøstre hjørnet av provinsen Alberta, mellom 58° og 60°&nbsp;N.

## Geografi
Innsjøen har et flateinnhold på 7&nbsp;850&nbsp;km², og er 283 kilometer lang, med en største bredde på 50&nbsp;km og en største dybde på 124&nbsp;m. Den har et vannvolum på 204&nbsp;km³. Innsjøen har utløp mot nord via elva Slave til Store Slavesjø og elva Mackenzie som munner ut i Nordishavet. Fort Chipewyan, en av de eldste europeiske bosetningene i Alberta, ligger ved vestbredden av innsjøen, hvor Riviere Des Rochers drenerer innsjøen og renner mot Slave-elva.

## Fotnoter

## Referanser


## Eksterne lenker
*
Bushehr kjernekraftverk

**Bushehr kjernekraftverk** (farsi: ) eller *Bushehr I* er det første ferdigstilte kjernekraftverket i Irans atomprogram, og det første kjernekraftverket i Midtøsten. Kraftverket, som ble tilkoblet strømnettet 4. september 2011, har én reaktor med produksjonskapasitet på 1000 MWe og driftes av Irans atomenergiorganisasjon.

## Historie

I 1975 signerte tyske Kraftwerk Union AG, et fellesforetak av Siemens AG og AEG Telefunken en kontrakt på å bygge to 1 196 MWe trykkvannsreaktorkraftverk i Bushehr, som skulle ferdigstilles i 1981. Som følge av revolusjonen i januar 1979 stanset Kraftwerk Union byggingen med en reaktor 50% ferdig, og den andre reaktoren 85% ferdig. I juli samme år trakk selskapet seg helt ut av Iran. Kraftverkene ble stående uferdige, og ble skadet under Iran-Irak-krigen på 80-tallet.

På begynnelsen av 90-tallet dannet Den russiske føderasjon en felles forskningsorganisasjon med Iran kalt *Persepolis*, som tilbød Iran russiske atomeksperter, og i 1995 signerte Iran en avtale med det russiske selskapet Atomstrojeksport om å installere en 915 MWe VVER-1000 trykkvannsreaktor i Bushehr I. Reaktoren ble ferdigstilt i mars 2009, og en åpningsseremoni ble holdt 21. august 2010. Innkjøringen tok imidlertid lenger tid enn ventet, og ble først tilkoblet strømnettet 4. september 2011. 12. september ble det holdt en ny åpningsseremoni, der blant andre Russlands energiminister Sergej Sjmatko og Rosatoms leder Sergej Kirijenko deltok.

## Referanser
Kudankulam kjernekraftverk

**Kudankulam kjernekraftverk** er et kjernekraftverk i India. Det ligger ved byen Kudankulam i distriktet Tirunelveli i den sørindiske delstaten Tamil Nadu. Utbyggingen begynte i 1998, men partnerskapsavtalen med Sovjetunionen om å bygge kraftverket ble allerede inngått ti år tidligere, henholdsvis av Indias daværende statsminister Rajiv Gandhi og Sovjetunionens daværende president Mikhail Gorbatsjov. 

Det er planlagt med en installert maksimal elektrisk effekt på 9 200 MW, og det skal produseres av til sammen åtte reaktorer. De to første reaktorene ble satt i drift i henholdsvis 2013 og 2016 med til sammen maksimal effekt på 2000 MW. Ytterligere to reaktorer er under bygging per 2020.

## Referanser




## Eksterne lenker
*
River Bend kjernekraftverk

**River Bend kjernekraftverk** er et kjernekraftverk som produserer elektrisk kraft i St. Francisville ved elva Mississippi i delstaten Louisiana i USA. Kjernekraftverkets nåværende reaktor ble godkjent for igangsetting i 1986, mens byggignen startet i 1977. Installert maksimal effekt i 2009 er 1&nbsp;036 MW (brutto), og årsproduksjonen i 2007 var på om lag 7,18 TWh elektrisk kraft. 

Anlegget eies av *[[Entergy]] Corporation*. Det har én reaktor som er i operativ drift. Etter dagens konsesjoner skal reaktorens produksjon opphøre i 2025.

## Referanser


## Eksterne lenker
* 
* IAEA - informasjon om kjernekraftverket.
Totally Spies!

***Totally Spies!*** er en fransk-canadisk animert TV-serie fra  som har gått på tv siden. Serien er skapt av Vincent Chalvon-Demersay og David Michel og hovedsakelig produsert av franske Marathon Media og TF1, med det canadiske Image Entertainment Corporation som medprodusent for sesong 3 til sesong 5.

Serien handler om tre high school-jenter fra Beverly Hills – Sam, Clover og Alex – som arbeider som hemmelige agenter for den fiktive organisasjonen «WOOHP». Andre vanlige figurer er sjefen deres, Jerry, og skolenemesisen Mandy. *Totally Spies!* er en episodisk serie der episodene som regel ikke har en større fortelling som binder dem sammen.

*Totally Spies!* består av seks sesonger og et utvalg av spesialepisoder. En sjuende sesong ble kunngjort i 2022, og skal etter planen utgis i løpet av 2023. I Norge ble serien sendt på Fox Kids og NRK Super.

## Rollebesetning

## Referanser


## Eksterne lenker
* 
*